ಮ್ಯಾನ್ ಹೋಲ್ ಒಳಗಡೆ ಪಟಾಕಿ ಸಿಡಿಸಿ ಮೇಲಕ್ಕೆ ಹಾರಿದ ಬಾಲಕ – ವಿಡಿಯೋ ವೈರಲ್

ಬೀಜಿಂಗ್: ಮ್ಯಾನ್ ಹೋಲ್ ಒಳಗಡೆ ಪಟಾಕಿ ಸಿಡಿಸಿ ಮೇಲಕ್ಕೆ ಹಾರುವ ಭಯಾನಕ ಆಟವನ್ನು ಮಕ್ಕಳು ಆಡುತ್ತಿರುವ ವಿಚಾರ ದಕ್ಷಿಣ ಚೀನಾದಲ್ಲಿ ಬೆಳಕಿಗೆ ಬಂದಿದೆ.

ವಿಡಿಯೋನಲ್ಲಿ ಮೂವರು ಮಕ್ಕಳು ಸೇರಿಕೊಂಡು ಮ್ಯಾನ್ ಹೋಲ್ ಒಳಗಡೆ ಪಟಾಕಿ ಸಿಡಿಸಿದ್ದಾರೆ. ಒತ್ತಡಕ್ಕೆ ಮ್ಯಾನ್ ಹೋಲ್ ಮುಚ್ಚಳ ಮೇಲಕ್ಕೆ ಹಾರಿದೆ. ಈ ವೇಳೆ ಮ್ಯಾನ್ ಹೋಲ್ ಮುಚ್ಚಳದ ಮೇಲಿದ್ದ ಬಾಲಕ ಮೇಲಕ್ಕೆ ಹಾರಿ ಕೆಳಕ್ಕೆ ಬಿದ್ದಿದ್ದಾನೆ.

ಇದೀಗ ಈ ಘಟನೆ ವಿಚಾರವಾಗಿ ಪೋಷಕರು ಮತ್ತು ಚೀನಾದ ಸ್ಥಳೀಯರು ಆತಂಕ ವ್ಯಕ್ತಪಡಿಸುತ್ತಿದ್ದಾರೆ. ಅಲ್ಲದೆ ಜನವರಿ ತಿಂಗಳಿನಲ್ಲಿ ಇಂತಹ 5 ಮ್ಯಾನ್ ಹೋಲ್‍ಗಳು ಸ್ಪೋಟಗೊಂಡಿದೆ ಎಂದು ವರದಿಯಾಗಿದೆ.

ಸದ್ಯ ವಿಡಿಯೋ ವೈರಲ್ ಆಗುತ್ತಿದ್ದಂತೆಯೇ ಜನರು, ಸಾರ್ವಜನಿಕ ಸ್ಥಳಗಳಲ್ಲಿ ಸುರಕ್ಷತಾ ನಿಬಂಧನೆ ಮತ್ತು ಮಾರ್ಗಸೂಚಿಗಳನ್ನು ಹಾಕಬೇಕೆಂದು ಆಗ್ರಹಿಸಿದ್ದಾರೆ.

Children across China are dropping firecrackers into manholes, causing explosions that send them flying pic.twitter.com/XEA5AEYOzk

— South China Morning Post (@SCMPNews) February 9, 2021